《次韵傅子骏右司见贻一首》
宋代·刘一止

大旆华镳昼掩扉，松门沙步带山围。循除涨水春来急，释峤孤云懒后归。

试看青鞋缘磴道，不妨野服坐苔矶。应嗟客路风尘暗，绕树惊乌未得依。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。